Selle nädala uudistes:
Kapitooliumile sisse murdnud mässajate hulgas oli ka see rühm,
kes palvetas Senatis Jeesuse poole.
See on üks põhjus, miks mõned arvavad,
et ohtlik kristlik natsionalism on USAs tõusuteel.
Puu all toimunud koolitunnist kujunes 8 hektaril paiknev kool,
mis annab lootust ja tulevikku rwandalaste lastele ja peredele.
Kaitse Egiptuse kogudusele.
Egiptuse valitsus võib näida kristlaste vastu sõbralikumana,
kuid siiski seisavad sealsed kristlased silmitsi surmava tagakiusuga.
KRISTLIKU MAAILMA UUDISED
Tere tulemast vaatama saadet "Kristliku maailma uudised".
Olen George Thomas. - Olen Wendy Griffith.
Kapitooliumi mäss tõstatas murepunkte kristlikes kogukondades.
Paljud, kes toetasid president Trumpi, ei toeta aga tol päeval juhtunut.
Mõnede sõnul on USAs kristlik natsionalism tõusuteel.
Heather Sells seletab, mis see on ja miks on see murettekitav.
6. jaanuaril kogunesid tuhanded kristlased
president Trumpi toetuseks ja palveks Washingtoni.
Hiljem leidsid paljud end teadmatult rahvahulgast,
mis marssis Kapitooliumile ning murdis läbi hoone.
Selle tagajärjel hukkus kaks ja sai haavata üle 100 politseiniku.
Leian, et tegemist on šokeerivaima julgeolekusüsteemi ebaõnnestumisega.
Paljud, sh Kapitooliumi politsei
ja kongresmen Adam Kinzingeri sõnul oli see kui vaimne sõjapidamine.
Kogesin seal tõelist pimedust üle kogu koha.
Tõelist kurjust.
Politseile mitte kuuletumine ning nende ründamine on patt,
olenemata, kas seda tehakse intifadas või raevunud vabariiklaste poolt.
Häirivaim oli et rahvahulk kasutas kristlikke sümboleid
nagu näiteks see lipp ning palvet Senati kambris.
Hoiatame, et antud videot on raske vaadata.
Kristlikud juhid mõistsid toimunu kiirelt hukka.
Õigustatud mässu pole olemas.
See on samaväärne olukorraga,
kus keegi murrab panka sisse ning palub Jumalal seda õnnistada.
Tegemist on äärmusliku radikaalse inimrühmaga,
kel on religioosne fanatism ja lühinägelik maailmapilt.
Selleks, et mõista, kuidas ja miks see juhtus,
ütles prof ja autor Intervasity Pressis,
Paul Miller teatas, kui oluline on mõista kristlikku natsionalismi.
Natsionalism on populaarne poliitilises paremuses
ning on varjunud konservatismi taha.
Kristlik natsionalism on poliitiline ideoloogia, mis ei põhine Piiblile.
See kasutab kristlikku sõnavara, sümboleid ja retoorikat
ning on seetõttu ka paljudele kristlastele arusaamatu.
Kristlik natsionalism erineb patriotismist ehk isamaa-armastusest.
Tegemist on poliitilise vaatenurgaga,
mille kohaselt USA oli ja peab jääma kristlikuks riigiks
ning teised usud peavad jääma usuvabaduses tagaplaanile.
Selleks, et usuvabadus oleks püsiv ja kindel,
peab see olema kõigile, mitte erandlikult kellelegi.
Lõunabaptist Albert Mohler
hoiatas natsionalismi osas, mis seotud rassilise üleolekuga,
kuna võib kujuneda ebajumalaks, mis juhib meid usust eemale.
Säärane natsionalism,
isegi kui nimetab end religioosseks, ilmneb see lõpuks ebajumalana.
Kui see nõuab minult Kristusest lahti ütlemist
või takistab mul järgimast Kristust kuulekalt,
siis ma ei vannu enam truudust sellele lipule.
Mul ei ole enam ülimat lojaalsust sellele riigilipule.
Vandenõuteooriad toidavad kristlikku natsionalismi,
mis on levinud isegi mõnesse evangeelsesse kogukonda.
Ligi poolte protestantlike pastorite sõnul
on see levinud nende kogudusse, tuginedes uuele uuringule.
Seepärast kutsuvad juhid koguduseliikmeid otsima tõde.
Peaksid suutma kinnitada, mida sa jagad või levitad.
Kui oleme kergeusklikud ja kergelt eksitatavad,
kes postitavad vandenõuteooriaid ning samal ajal räägivad
Jeesuse surnust ülestõusmisest ja vandenõuteooriatest,
siis see õõnestab me tunnistust.
Miller julgustab pastoreid suunama koguduseliikmete pilk
taevasele kodakondsusele, kui millelegi muule.
Suarezi sõnul kehtib see ka prohvetlikus vallas.
Pean veenduma, et uskliku ja kristlasena
keskendun enam Jumala riigile, mitte USAle.
Prohvetlike inimestena peaksime end hindama ja mõtlema,
miks saame prohvetlikku sõna vaid USA valimiste osas.
Lõpuks saab kohalik kogudus anda, mille on paljud kaotanud.
See süütab ka poliitilist ekstremismi.
Paljud Ameerikas tunnevad end üksi, eraldatuna ja võõrdununa.
Üksinduses kalduvad nad vandenõuteooriate poole
ja sõjaväe liikumistele ning äärmusliku ideoloogia poole
nagu natsionalism, kuna see annab neile kuuluvustunde ja eesmärgi.
Kuuluvustunnet on pandeemias aina raskem leida,
kuigi on olulisem kui kunagi enne.
Heather Sells CBN Newsile.
Tänan, Heather.
Meiega on dr Corne Bekker, direktor Divinity School Regenti ülikoolis.
Suur aitäh, dr Bekker, et tulite saatesse.
Mis tundeid tekitab vaatepilt rahvahulgast,
kes palvetas Senati saalis Jeesuse Kristuse poole?
Tänan, George.
Tegemist on šokeeriva intsidendiga.
Esmalt peaksin ütlema, et see ei ole Jeesuse Vaim.
Kus iganes on seadusetus, seal ei tegutse Kristus.
Need ei olnud tõelised kristlaste palved.
Kristlaseid kutsutakse üles osalema poliitilises protsessis.
Mis ohud tekivad, kui toetuda usus liialt poliitikule või parteile?
Piibel on selle koha pealt selge.
Üks näide tuleb välja apostel Peetruse kirjades.
Peetrus kirjutas kirja Rooma valitsuse all.
Ta annab meile neli juhist, mida peaksime tegema.
Esmalt ütleb ta, et austaksime kõiki inimesi.
Mõtleme sellele hetkeks.
See on suur ime demokraatias, kas pole,
et kuulame ja austame teist inimest ning ka teiste arvamusi.
Teiseks, armastame vendlust.
Kolmandaks, kardame Jumalat.
Neljandaks, austame valitsejaid.
Siiski peame kartma Jumalat enam kui poliitilist parteid või poliitjuhti.
Keskendume peamiselt Jeesuse Kristuse kuningriigile.
Kuidas mõista, et oleme tasakaalu kaotanud?
Kas on kindel piir?
Jah, saame silmas pidada mitmeid asju.
Esmalt, kui demoniseerime teisi
ja tekitame lõhesid ning puudub soov luua ühtsus.
Teine väga oluline küsimus on, miks oleme kindlas rakugrupis.
Kui seisame ühe rakugrupi
või ühe poliitilise partei eest või isegi ühe poliitlise juhi eest,
mitte Kristuse eest, siis oleme ületanud punase joone.
Esitati palju prohveteeringuid,
et Donald Trump valitakse teist korda presidendiks.
See loomulikult ei juhtunud.
Mida võiksime sellest arvata?
Esmalt peab mainima, et prohveteeringuid oli eri laadi.
Paljudes prohveteeringutes öeldi ka, et tekivad mässud ja rahutused.
See oli tõene.
Kui anname prohveteerinud, mis ei ole täielikult tõene -
kristlaste osas on hea tõsiasi, et üksnes Jumala Sõna on igavene -,
peame peatuma, meelt parandama ning tunnistama, kui oleme eksinud.
Mõned, kes tõsimeeli tunnistasid, et olid valesti prohveteerinud,
neid ähvardati, materdati ning kogesid tugevat vastuseisu.
Just, ja see on mulle nii kurb, kuna prohveteering ei ole igavene.
Üksnes Jumala Sõna on igavene.
Piiblis öeldakse, et prohvetluse vaim tunnistab Jeesusest.
Prohvetlus peab viitama Kristusele ja meeleparandus teeb seda.
Viimased küsimused.
Näib, et praegusel ajal tekivad lõhed üha enam.
Kuidas hoida kristlastena usu ühtsust, hoolimata poliitilisest maastikust?
Peame meeles, et hetkel on kristlaseid mõlemal poolel.
Seisame selle eest, mis on tõene Kristuses
ning mitte alavääristada teisi, kes seisavad samuti tõe eest.
See loob lõpuks ühtsuse.
Viimaks hoida Jumala riiki silme ees, kuna see on üle kõige.
Suur aitäh, dr Bekker, et osalesite me saates.
Ilusat nädala jätku. - Tänan.
Loomulikult. Wendy.
Hea intervjuu.
Kuuleme, kuidas naine Koloraadost otsustas muuta maailma,
asutades selleks kooli Aafrika riiki, mida oli räsinud kodusõda ja genotsiid.
Tere, olen Pat Robertson.
Vaadates enda elu möödunud 90 aastale, näen elu,
mis täis põnevust, Jumala armastust ja igatsust näha Ta väge.
Olen kirjutanud raamatu "Olen kõndinud elava Jumalaga".
Räägin võrratutest asjadest, mis minuga on sündinud.
Loodan, et see aitab sul mõista sügavamalt Jumalat
ning inspireerib sindki Teda teenima.
Pati raamatus õpite,
kuidas saada Jumala soosingut, tarkust ja tunnetust;
kuidas ületada takistusi ning elada põnevat elu,
mis on täis Jumala tõotusi.
Usun, et see raamat aitab sul astuda enda tulevikku,
et oleksid valmis usaldama Jumalat ning võtma Ta õnnistusi enda ellu.
Mitte miski ei ole võrreldav eluga,
mis on elatud Jumala auks ning Tema eesmärgi nimel.
Lisainfo ekraanil.
Ajal, kui maailm jälgib kõrvalt.
Lähis-Ida on sügavas diplomaatilises sõjakeerises.
Saade "Jerusalem Dateline".
Iisraeli arheoloogid räägivad avastusest,
mis võib muuta üldsuse seisukohta Templimäe osas.
Ühine CBNi büroojuhi Chris Mitchelliga
ning saad piibelliku vaate maailma kujundanud sündmustest.
Kõik, mis saab alguse Iisraelist, laieneb mujale.
Saade "Jerusalem Dateline"
Toitained,
treening, vajalikud õlid,
kaalukaotus ja palju muud.
Tervislik eluviis Lorie Johnsoniga.
Räägi, mis selles peitub.
Ühine CBNi tervisereporteri Lorie Johnsoniga,
et saada terviseekspertidelt aktuaalseimaid nõuanded.
See on tähelepanuväärne!
Uuri, kuidas elada tervislikumalt.
Lisainfo ekraanil.
Tere tulemast tagasi.
1994. a hukkus Aafrikas Rwandas
800 000 rwandalast genotsiidis, mis kestis tervelt sada päeva.
Õudust tekitanud lugu pani ühe Koloraado naise
loobuma oma kodu mugavusest, et aidata Rwandal terveneda.
Korrespondent Stephanie Riggs räägib meile tema loo.
"Tõesti, ma ütlen teile, mida te iganes olete teinud kellele tahes
mu kõige pisematest vendadest, seda te olete teinud mulle."
Kuigi Williamil ja Kevinnel
puuduvad teatud maised asjad, on neil vaimselt küllaldaselt.
Järjekindlalt on nad seitse aastat kõndinud 10 km kooli ja tagasi.
Nende kool on kui lootuse oaas Rwanda pealinna lähistel.
Kooli kannab nime Home Haven Rwanda.
25 meetri raadiuses ei olnud siin ühtki kooli.
See ei takistanud kooli rajajat Susan Hollerni,
kes meenutab, kuidas nad alustasid tundidega hiiglasuure akaatsiapuu all.
Oluline oleks mainida, et peale puu oli kõik metsa kasvanud.
Peale puu oli meil 1,8m rohi.
William ja Kevinne olid seal algusest saati.
Olite puu all. - Jah.
Seitse aastat tagasi. - Jah.
Kui olime puu all,
ei olnud me väga õnnelikud, kuna see ei näinud hea välja.
Nüüd on meil suured majad ning vihm ei saja meile peale.
Ühel hetkel alistusin täielikult Jumalale
ning palusin, et ta võtaks mu elu üle täieliku kontrolli.
Põnevus on vähe öeldud,
kuna kohalikud töötajad ja õpilaste vanemad
tulid kokku üheks visiooniks, et luua kogukonnale kool, perekond.
Möödunud viie aastaga oleme ehitanud täis 3500 m2.
Iga töötaja kuulub kogukonda.
Nad on õppinud telliseid laduma, tsementi valmistama, katust panema -
kõiki oskusi, millega saab leida ka mujal tööd.
See puu seisab siiani kooliõuel,
mis meenutab, et kui kasta isegi väikesed seemneid,
võiva nad kasvada millekski suureks.
Anna meile täna me igapäevane leib.
Tahan saada arstiks.
Tahan saada Maailmapanga direktoriks.
Suureks saades tahan saada õpetajaks.
Kui läbivad riiklikud eksamid, võivad nad saada kelleks tahes.
Iga eksaminand sai 3% parimate hulka,
mistõttu on see kool Rwandas üks parimate tulemustega kool.
See on tõsi. - Olgu.
Kas suudad seda uskuda? - Ei.
Olete kogu riigi nutikamad küpsised.
Küpsised!
Ma ei arva, et oleme küpsised.
Selle kooli olulisuse mõistmiseks
peab mõistma Rwanda vägivaldset minevikku.
Kõigest 25 aastat tagasi
seisid laste vanemad silmitsi surmava sõjategevusega.
Riigi toetatud genotsiid, kus valitsevad hutud
tapsid saja päevaga pea miljon tutsi vähemust.
Hope Haven toob igal päeval muutust nii paljudesse kogukonna peredesse.
Tõstan võidulipu Jumalale ning toon Talle au.
Ta on õnnistas meid kellegagi, kes armastab ja hoolib meist.
Ta ei teadnud meid,
kuid andis meile kõike, et muuta me elu paremaks.
Õpetame lapsi, anname neile kaks korda süüa.
Koolipäev kestab kl 7-16.
Vanemad töötavad palgatöö ja õppimise programmis.
Susan, kust saate selleks kõigeks toetust?
See on üle mõistuse, eraisikute annetustest.
See tekitab ärevust,
kuid ärevus kaob, kui mõistan, et me Jumal on külluslik.
See laseb Williamil ja Kevinnel ja üle 650 lapsel unistada suurelt.
Ma ei tea, kas mu unistused täituvad, kuid tahan saada presidendiks.
Kelleks? - Presidendiks.
Rwanda presidendiks? - Jah.
Ta võib selleks isegi saada.
Stephanie Riggs raporteeris Rwandast.
Hetkel plaanib Hope Heaven avada seal õhtukooli.
Imeline lugu.
Pärast pausi räägime,
kuidas seistakse Egpituse kristlaste eest.
Kuuleme, kuidas vana aja kristlik kogukond kannatab oma usu pärast.
Otsekohesed lood Washingtonist.
Intervjuud ja analüüsid ajakirjanikelt.
David Brody:
"See võib olla järgmine samm antud eskaleeruvas võitluses."
Jenna Browder:
"Robert Muller valib sõnu hoolikalt."
Ben Kennedy:
"Palub kristlastel edastada sõnumit."
Toovad teieni olulised poliituudised.
Räägime arengutest, mida teeme selles riigis.
Lisainfo ekraanil.
Organisatsiooni Orphans Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome võimalusi
tugevateks ja jätkusuutlikeks kogukondadeks üle maailma.
Töötame enam kui 60 riigis ja sinu abiga võime teha isegi enam.
Aafrikas on üks vana õpetussõna armastuse kohta:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphans Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame maailma muuta.
Ühe lapse, ühe pere ja ühe kogukonna haaval.
Kas tahad meiega ühineda?
Ta rajas üleilmse teenistuse.
Intervjueeris maailma juhte.
Oli presidendikandidaat.
Ta käib elava Jumalaga.
Pat Robertsoni hiljutisim raamat.
Kuule põhimõtetest, mis juhtisid tema elu
ning kuidas need võivad kujundada ka sinu tulevikku.
Lisainfo ekraanil.
Häid uudiseid Ida-Aafrika riigist, Eritreast.
Riik vabastas ligi 70 vangi, kes olid valitsuse poolt kinni peetud.
Nad viibisid vanglas 2-12 aastat süüdimõistmise või kohtuistungita.
Vangistatute hulgas oli kuus naist, kes ülistasid tänaval avalikult Jumalat,
teatas CSW, kristlaste õigusagentuur.
Spekuleeritakse, kas massilise vangide vabastamisega
püütakse pöörata tähelepanu ära riigi osaluselt Etioopia sõjas.
Taanis esitati seaduseelnõu, mis võib piirata kristlaste usuvabadust.
Seaduse peaeesmärgiks
on jälgida moslemitest imaamide jutluste vägivaldsust.
Kirikujhid tunnevad muret enda usuvabaduse eest,
kuna eelnõu kohaselt peavad kõik jutlused alluma valitsusele.
Kui oled kopti kristlane, kes elad teatud paigas Egiptuses,
on üsna tavapärane, et sind ohustab moslemirahvahulk.
Inimõiguste valvekoer soovitab USAl
survestada Egiptuse valitsust kaitsma kopti kristlasi.
Loo toob meieni Jennifer Wishon
Kuigi Egiptuse kristlaste seis on mõnevõrra paranenud,
on äärmuslike moslemite rünnakud nende vastu tavalised.
Kuuleme, milline elu on kristlastel tänapäeva Egiptuses.
Meiega on erivolinik Nadine Maenza,
kes kuulub USA rahvusvahelise usuvabaduse komisjoni.
Nadine, rõõm näha teid saates.
Tänan kutsumast.
Rääkige palun lähemalt, milline on kristlaste elu Egiptuses.
Egiptus on kristlastele karm paik,
just nende vastu suunatud süstemaatilise diskrimineerimise tõttu.
Kristlased moodustavad 16 miljonilisest elanikkonnast 15%,
mis on Lähis-Ida suurim kristlik kogukond.
Egiptus on hetkel karm paik kristlastele,
eeskätt vaenutegevuse tõttu, sh Minyas ja Ülem-Egiptuses,
kus on lähiaastatel olnud massivägivallalaineid.
Näen ka raporte sellest piirkonnast.
Uudis, kuidas moslemitest rahvahulk tõmbasid eaka vanem naise alasti
ja vedasid teda mööda tänavat.
Mis juhtub, kui äärmuslikud moslemid ründavad Egiptuses kristlasi?
Enamasti kasutatakse tavalisi lepitusnõukogusid.
Vägivalla intsidentides kristlaste või kirikute vastu neis maakohtades,
siis selle asemel, et kurjategija arreteerida või algatada kohtuistung,
kutsuvad nad külajuhiga kokku tavapärase lepitusnõukogu,
et panna pingele kiire lõpp.
Mõlemad pooled on vaikimisi kohal.
Üldiselt nad vabastavad süüalused vastutusest ja tagajärgedest.
Sageli kannab ohver karistust
nagu näiteks kodust või külast välja heitmine.
Kuna seal ei mõisteta õigust ega hoiatata,
pole ka sel vägivallal hinda.
Üks prominentne Egiptuse kristlane ütles mulle,
et Egiptuses pole kristlaste verel mingit hinda.
Milline süsteemne probleem on kohaliku valitsusega?
President Al-Sisi ütles tõeliselt positiivseid asju kristlaste kohta.
Ta on kristlaste vastu heasoovlik ja soovib kogukonnas tugevaid suhteid.
Egiptuse presidendi sõnul
peaks igas uues hoones olema nii mošee kui kirik.
Ta ütles tähelepanuväärseid asju.
Mainisid just, et seadused ei soosi kristlasi.
Sageli kasutatakse ka jumalateotuse seaduseid,
eriti väiksemates rahvavägivalla intsidentides.
Valitsus on sundinud
jumalateotuse seadust kristlastele ja mitte-moslemitele.
Tean, et oled olnud kopti kristlase, Ramy Kameli eestkostja,
kes on julgelt võtnud sõna rahva kannatuste osas Egiptuses.
Ta arreteeriti aasta eest ning on siiani kinni peetud.
Kuidas on hetkel tema seis?
Olukord on häiriv,
kuna ta arreteeriti päev enne plaanitud reisi Genfi,
et tunnistada ÜRO foorumis usuvähemuste küsimuses.
Ta on üksikvangistuses ja saab piiratud määral õigusabi.
Meieni jõudnud teadete kohaselt puudub tal ligipääs tervishoiule.
Tal on äge astma.
Teame, et ta tervis pole heas seisus.
Loomulikult kardetakse, kui ta nakatub koroonaviirusesse.
Aitäh, erivolinik Maenza.
Suur aitäh kutsumast.
Palun palvetage maailma tagakiusatud koguduse eest.
Lisainfot saate me kodulehelt.
Lähemalt pärast pausi.
PALVELINK
Issand, täname Su Vaimu töö eest,
et oleme saanud Piibli riigikoolidesse.
Lisainfo ekraanil.
Olen Efrem Graham saatest "Studio 5".
Avasta minuga muusika-, spordi-, tele- ja filmimaailma.
Ryan Coogler on režissöör.
Teadsin, et sellest tuleb midagi erilist.
Kohtume artistidega meelelahutuses
ning uurime popkultuuri ja usu vahelist seost.
Küsisin pastorilt, kas peaksin olema jutlustaja.
"Ei, sul on juba kantsel."
Lisainfo www.cbn.com
Korea sõja leitnandist üleilmse teenistuse loomiseni.
Pat Robertson räägib, kuidas Jumal juhtis teda igal sammul.
Oma hiljutises raamatus räägib ta
oma isiklikust usuteekonnast ning kuidas tavaline elu
võib Jumala kätte antuna muutuda erakordseks.
Selles raamatus avastad,
kuidas saada iga päev soosingut, tarkust ja õnnistusi,
kuidas ületada tagasilööke ning usaldada Jumalat
ja kuidas kuuled Jumalalt enda eluks.
Lisaks põnevad eksklusiivsed lood
Pati ärikogemustest ja poliitilisest tähelepanust.
Avasta, kuidas elu Jumalaga võib olla põnev ja täis tõotusi.
Lisainfo ekraanil.
Tere tulemast Superraamatu akadeemiasse!
Laste interneti pühapäevakool,
kus palju laste poolt armastatud lugusid.
Lisainfo ekraanil.
Tere tulemast tagasi.
Pandeemia võib küll hoida kristlaste palverändureid Iisraelist eemal,
kuid Iisrael aitab kohalikel usklikel austada Jeesuse elu Jordani jõel.
Emily Jones toob meieni selle ja teised lood Jeruusalemast.
Tere tulemast Jeruusalemma saates "Inside Israel",
kus edastame teile uudiseid Iisraelist ja Lähis-Idast.
Esimest korda teatas Iraani suurjuht, et Iraan plaanib saada tuumapommi.
Hoiatuse edastas Iraani luureminister.
Tema sõnul on Iraani tuumaprogramm rahumeelne,
kuid survestatuna võib Iraan muuta kurssi.
Nurka aetud kass käitub teisiti kui vaba kass.
Kui Iraani survestatakse, ei lasu süü Iraanil vaid survestajatel.
Tavaolukordades ei ole Iraanil sellist programmi ega ka plaani seda.
Iraan on ühe sammu kaugusel relva hankimisest
ning teeb uuringuid metallile, mis on tuumarelva peamine osa.
Iraan soovib, et USA eemaldaks riigilt halvavad sanktsioonid,
kuid president Bideni sõnul ei eemaldata sanktsioone,
kuni Iraan lõpetab 2015. a tuumaleppe rikkumise.
Iisraeli sõjavägi teatas, et valmistub võimalikuks plaaniks
rünnata tuleval aastal Iraani tuumaprogrammi.
Kuigi pandeemia takistab ülejäänud maailmal külastada Iisraeli,
aitab Iisrael kohalikke kristlasi üldises sulgemises tähistada pühi.
See on Qasr el Yahud,
koht Jordani jõel, kus arvatakse, et Ristija Johannes ristis Jeesust,
Samuti paiknevad siin ajaloolised kloostrid ja kirikud.
Iisrael eemaldas hiljuti piirkonnast tuhandeid kuuepäevasõja maamiine,
mistõttu saavad kristlased naasta piirkonda.
Kui paik on kristlastele taas avatud,
kogunevad kreeka-õigeusu juhid, et meenutada Jeesuse ristimist.
Teeme kõik, et lubada kristlikke ristimistseremooniaid,
et tagada usu- ja jumalateenimisvabadus
ning tagada kristlaste julgeolek ja tervis.
Selle aasta pühad on eelnenutest palju väiksemad.
Kõik ootavad turistide naasmist ja palverännakut pandeemia lõpus.
Iisraeli võimud juhivad väljakaevamisi Jisreeli orus.
Avastati 1500 a vanune Jeesusele pühendatud pealiskiri.
Kiri graveeriti kivisse.
Paljud uurijad usuvad,
et tegemist on jäänustega Bütsantsi-aja kirikust.
Kivil on kirjas: "Kristus, sündinud Maarjast."
Samuti pühendus 5. saj. piiskopile.
Fraas "Kristus, sündinud Maarjast"
kasutati sageli õnnistuspalves, kus paluti kaitset kurjuse eest.
Antud kirjutis on järjekordne viide Iisraeli rikkale kristlikule ajaloole.
Rohkem lugusid leiate me kodulehelt saates "Jerusalem Dateline".
Annan sõna tagasi.
Tänan, Emily.
Selleks korraks uudistest kõik.
Kohtumiseni järgmisel nädalal. Nägemist ja Jumal õnnistagu teid.
Tõlge: Mailis Lepp